*PROJEKTS*

**SAISTOŠIE NOTEIKUMI Nr.\_/2021**

 apstiprināti ar Alūksnes novada domes …………...2021. lēmumu Nr.\_

(protokols Nr.\_,\_.punkts)

**Grozījums Alūksnes novada domes 2013. gada 24. oktobra saistošajos noteikumos Nr. 31/2013 “Par Alūksnes novada pašvaldības aģentūras “ALJA” sniegtajiem pakalpojumiem un to cenrādi”**

*Izdoti saskaņā ar likuma “Par pašvaldībām”*

*21. panta pirmās daļas 27. punktu,*

 *un 43. panta pirmās daļas 13. punktu,*

*Publisko aģentūru likuma 2. panta otro daļu,*

*17 .panta otro un ceturto daļu,*

Izdarīt Alūksnes novada domes 2013. gada 24. oktobra saistošajos noteikumos Nr. 31/2013 “Par Alūksnes novada pašvaldības aģentūras “ALJA” sniegtajiem pakalpojumiem un to cenrādi” grozījumu, papildinot saistošo noteikumu 3. punktu ar 3.11. apakšpunktu šādā redakcijā:

“3.11. Piestātnes nomas maksa vienai ūdens transportlīdzekļa vienībai Alūksnes ezerā (pie Aģentūras administratīvās ēkas Pilssalas ielā 10, Alūksnē, Alūksnes novadā, LV – 4301) pie pontonu laipas – 12,10 EUR (divpadsmit *euro* 10 centi) diennaktī.”

Domes priekšsēdētājs A.DUKULIS

**Alūksnes novada domes saistošo noteikumu projekta “Grozījums Alūksnes novada domes 2013. gada 24. oktobra saistošajos noteikumos Nr. 31/2013 “Par Alūksnes novada pašvaldības aģentūras “ALJA” sniegtajiem pakalpojumiem un to cenrādi”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta nepieciešamības pamatojums | Saistošo noteikumu projekts sagatavots, izvērtējot atpūtnieku pieprasījumu pēc pieejamām piestātnēm īslaicīgai ūdens transportlīdzekļu novietošanai Alūksnes ezera Pilssalā. |
| 2. Īss projekta satura izklāsts | Saistošie noteikumi papildināti ar noteiktu nomas maksas apmēru diennaktī izmantojot piestātni pie Aģentūras administratīvās ēkas Pilssalas ielā 10, Alūksnē, Alūksnes novadā, LV – 4301 pontonu laipas. |
| 3. Informācija par plānoto projekta ietekmi uz pašvaldības budžetu | Tiek plānots, ka vasaras sezonā īslaicīgai ūdens transportlīdzekļu turēšanai tiks izmantotas ne mazāk kā 20 diennaktis. Ieņēmumu pieaugums no piestātņu nomas 242 EUR. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi šo jomu neskar. |
| 5. Informācija par administratīvajām procedūrām | Saistošie noteikumi tiks publicēti Alūksnes novada pašvaldības laikrakstā „Alūksnes Novada Vēstis” un ievietoti Alūksnes novada pašvaldības interneta mājas lapā [www.aluksne.lv](http://www.aluksne.lv) |
| 6. Informācija par konsultācijām ar privātpersonām | Privātpersonas izrādījušas vēlmi saņemt šāda veida pakalpojumu. |

Domes priekšsēdētājs A.DUKULIS